黄庭坚
南安岩主定应大师真赞
定光古佛，不显其光。
古锥透穿，大千以为囊。
卧像出家，西峰参道。
亦俗亦真，一体三宝。
彼逆我顺，彼顺我逆。
过即追求，虚空鸟迹。
驱使草木，教诲蛇虎。
愁霖出日，枯旱下雨。
无男得男，无女得女。
法法如是，谁夺谁予。
令君威怒，免我伽梨。
既而释之，遂终白衣。
白帽素履，须发皤皤。
寿八十二，与世同波。
穷岩草木，枯腊风雨。
七闽香光，家以为祖。
萨埵御天，宋有万姓。
乃锡象服，名曰定应。